
Tlačová správa

Investori vyhlásili v januári celkom 879 obstarávaní na stavebné práce a vytvorili tak nový štvorročný rekord
Bratislava 22. marca – V januári 2016 vyhlásili investori 879 verejných obstarávaní na stavebné práce v celkovej hodnote 181 miliónov EUR, čo predstavuje vôbec najvyšší januárový počet za posledné štyri roky, teda za sledované obdobie. Mierny nárast zaznamenala aj aktivita investorov v ukončovaní verejných obstarávaní. Stavebným firmám bolo zadaných 91 zákaziek v celkovej hodnote 33 miliónov EUR. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu januára 2016. 

V prvom mesiaci roka 2016 vyhlásili verejní obstarávatelia, obstarávatelia a subjekty, ktorým bola poskytnutá dotácia, 879 obstarávaní na stavebné práce v celkovej hodnote 181 miliónov EUR. V medziročnom porovnaní ide z hľadiska počtu obstarávaní o skokový sedemnásobný nárast (626,4 percenta). „Zároveň ide o januárový rekord za posledné štyri roky, teda za sledované obdobie (január 2012 – 112 obstarávaní, január 2013 – 119 obstarávaní, január 2014 – 130 obstarávaní, január 2015 – 121 obstarávaní). Aj napriek tomuto rekordnému počtu je nárast objemu zákaziek oproti porovnateľnému obdobiu iba dvojnásobný (99 percent),“ doplňuje Jiří Vacek, riaditeľ analytické spoločnosti CEEC Research.
Počet a objem vyhlásených verejných obstarávaní

	Stavebné práce
	Počet
	Objem

	
	počet
	medziročná zmena v %
	objem v mil EUR
	medziročná zmena v %

	2012
	2 030
	
	.
	2 340
	
	.

	2013
	3 307
	(
	+62,9
	3 907
	(
	+67,0

	2014
	2 822
	(
	-14,7
	2 517
	(
	-35,6

	2015
	3 776
	(
	+33,8
	3 240
	(
	+28,7

	Január 2016
	879
	(
	+626,4
	181
	(
	+99,0


Zdroj: Vestník verejného obstarávania, výpočty CEEC Research
V januári 2016 investori ukončili a konkrétnym stavebným firmám zadali celkom 91 verejných obstarávaní, čo v medziročnom porovnaní predstavuje štvrtinový nárast (23 percent). Objem týchto zákaziek dosiahol iba celkovú hodnotu vo výške 33 miliónov EUR a oproti porovnateľnému obdobiu minulého roka ide takmer o dvojtretinový pokles (61,9 percenta). Niektoré verejné obstarávania stále prebiehajú, a preto treba očakávať, že v ďalších mesiacoch dôjde ešte k aktualizácii a upresneniu dát. „Zákaziek na stavebné práce je dostatok predovšetkým v odbore inžinierskeho staviteľstva. Firmy, ktoré sa venujú pozemnej výstavbe nemajú dostatok práce zo štátneho sektora,“ komentuje Mário Červenka, riaditeľ developerské spoločnosti O.M.C. Invest.
Počet a objem ukončených verejných obstarávaní
	Stavebné práce
	Počet
	Objem

	
	počet
	medziročná zmena v %
	objem v mil EUR
	medziročná zmena v %

	2012
	2 007
	
	.
	1 441
	
	.

	2013
	2 655
	(
	+32,3
	2 598
	(
	+80,3

	2014
	2 004
	(
	-24,5
	2 413
	(
	-7,1

	2015
	2 302
	(
	+14,9
	1 671
	(
	-30,8

	Január 2016
	91
	(
	+23,0
	33
	(
	-61,9


Zdroj: Vestník verejného obstarávania, výpočty CEEC Research

Najnovšie prognózy vývoja stavebného a projektového trhu nájdete na 
www.ceec.eu

Tel.: +420 777 299 790

CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.

CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.
	Metodika výpočtu:

· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie

· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách



